CELEX: 52021DP0065
Language: da
Date: 2021-03-09 00:00:00
Title: Europa-Parlamentets afgørelse om ikke at gøre indsigelse mod Kommissionens delegerede forordning af 1. februar 2021 om ændring af delegeret forordning (EU) 2015/1366 for så vidt angår grundlaget for fordelingen af det finansielle bidrag til biavlssektoren (C(2021)00429 — 2021/2535(DEA))

24.11.2021   
            
            
               DA
            
            
               Den Europæiske Unions Tidende
            
            
               C 474/171
            
         
      P9_TA(2021)0065
      Afgørelse om ikke at gøre indsigelse mod en delegeret retsakt: det finansielle bidrag til biavlssektoren
      Europa-Parlamentets afgørelse om ikke at gøre indsigelse mod Kommissionens delegerede forordning af 1. februar 2021 om ændring af delegeret forordning (EU) 2015/1366 for så vidt angår grundlaget for fordelingen af det finansielle bidrag til biavlssektoren (C(2021)00429 — 2021/2535(DEA))
      (2021/C 474/23)
      
         Europa-Parlamentet,
      
                  —
               
               
                  der henviser til Kommissionens delegerede forordning (C(2021)00429),
               
            
                  —
               
               
                  der henviser til Kommissionens skrivelse af 12. februar 2021, hvori Parlamentet anmodes om at erklære, at det ikke vil gøre indsigelse mod den delegerede forordning,
               
            
                  —
               
               
                  der henviser til skrivelse af 24. februar 2021 fra Udvalget om Landbrug og Udvikling af Landdistrikter til Udvalgsformandskonferencens formand,
               
            
                  —
               
               
                  der henviser til artikel 290 i traktaten om Den Europæiske Unions funktionsmåde,
               
            
                  —
               
               
                  der henviser til Europa-Parlamentets og Rådets forordning (EU) nr. 1308/2013 (1), særlig artikel 56, stk. 1, og artikel 227,
               
            
                  —
               
               
                  der henviser til forretningsordenens artikel 111, stk. 6,
               
            
                  —
               
               
                  der henviser til henstilling til afgørelse fra Udvalget om Landbrug og Udvikling af Landdistrikter,
               
            
                  —
               
               
                  der henviser til, at der ikke er gjort indsigelse inden for den frist, der er fastsat i forretningsordenens artikel 111, stk. 6, tredje og fjerde led, og som udløb den 9. marts 2021,
               
            
                  A.
               
               
                  der henviser til, at Europa-Parlamentets og Rådets forordning (EU) 2020/2220 (2) (»overgangsforordningen«), som ændrede forordning (EU) nr. 1308/2013 ved at udvide EU's bidrag til biavlsprogrammerne for 2021 og 2022, først trådte i kraft den 29. december 2020;
               
            
                  B.
               
               
                  der henviser til, at Kommissionen for perioden 2021-2027 har foreslået at fordele det forhøjede EU-bidrag til biavlsprogrammerne til 60 000 000 EUR pr. år med medlemsstaternes bidrag som fastsat i bilag VIII til Kommissionens forslag til Europa-Parlamentets og Rådets forordning om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af Europa-Parlamentets og Rådets forordning (EU) nr. 1305/2013 og Europa-Parlamentets og Rådets forordning (EU) nr. 1307/2013 (3); grundlaget for fordelingen af Unionens bidrag på de enkelte medlemsstater i dette kommissionsforslag var fordelingen af EU-midler til biavlsprogrammer for perioden 2017-2019, som igen blev beregnet på grundlag det antal bistader, som medlemsstaterne oplyste i 2013 i deres respektive biavlsprogrammer for perioden 2014-2016;
               
            
                  C.
               
               
                  der henviser til, at det for at sikre overensstemmelse med ovennævnte forslag fra Kommissionen COM(2018)0392 og sikre sammenhæng mellem tildelingerne til biavlsprogrammerne for 2021 og 2022 og fra og med 2023 samt for at skabe vished for medlemsstaterne og lette godkendelsen af biavlsprogrammer er afgørende, at denne delegerede forordning offentliggøres så hurtigt som muligt;
               
            
               
                  1.
               
               
                  erklærer, at det ikke gør indsigelse mod den delegerede forordning;
               
            
               
                  2.
               
               
                  pålægger sin formand at sende denne afgørelse til Rådet og Kommissionen.
               
            
         (1)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).
      
         (2)  Europa-Parlamentets og Rådets forordning (EU) 2020/2220 af 23. december 2020 om visse overgangsbestemmelser vedrørende støtte ydet fra Den Europæiske Landbrugsfond for Udvikling af Landdistrikterne (ELFUL) og fra Den Europæiske Garantifond for Landbruget (EGFL) i 2021 og 2022 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013, for så vidt angår midler og anvendelse i 2021 og 2022, og forordning (EU) nr. 1308/2013, for så vidt angår midler og deres fordeling i 2021 og 2022 (EUT L 437 af 28.12.2020, s. 1).
      
         (3)  COM(2018)0392.